google/wiki40b huggingface dataset:
Eveenid

Eveenid (vana nimetus lamuudid) on tunguusi-mandžu rahvas Venemaal Kirde-Siberis.
2010. aasta rahvaloenduse andmetel elas Venemaal 22 383 eveeni. Neist elas Sahha Vabariigis 15 071, Magadani oblastis 2635, Kamtšatka oblastis 1872, Tšuktši autonoomses ringkonnas 1392 ja Habarovski krais 1128.
Ukrainas elas 2001. aasta rahvaloenduse andmetel 104 eveeni.
Antropoloogiliselt kuuluvad evengid mongoliidse rassi baikali ehk paleosiberi rühma. Võrreldes evenkidega on nad lühemat kasvu ja heledama nahaga.
Eveeni keel kuulub tunguusi-mandžu keelte põhjarühma. Tänapäeval ei räägi ligikaudu 3/4 eveene enam eveeni keelt, vaid on üle läinud vene või jakuudi keelele. 2011. aasta rahvaloenduse andmetel valdas Venemaal eveeni keelt ainult 5656 inimest.
Tõenäoliselt on eveenid kujunenud tunguusi ja jukagiiri hõimude segunemise tulemusel aastasadade jooksul. Varasemal ajal olid eveenid rändleva eluviisiga põhjapõdrakasvatajad ja kütid, rannikualadel ka kalurid ja mereloomakütid. 20. sajandil on eveenid suures osas omaks võtnud paikse eluviisi.
Eveenid on evenkide lähedane sugulusrahvas, kuid nad on siiski eri rahvad.
Tuntud eveene on maailmameister maadluses Viktor Lebedev, "legendaarne eveenitar" Dolguntša ning kirjanik ja ühiskonnategelane Andrei Krivošapkin.
Pürenee rööpmelaius

Ligilähedane 1676 mm rööpmelaius

Indias, Pakistanis, Argentinas ja Tšiilis on kasutusel 1676 mm rööpmelaius, mis on ibeeria rööpmelaiusest vaid 8 mm võrra laiem. Seetõttu on Tšiili ja Argentina raudteedel lubatud kasutada Hispaania ja Portugali veeremit.
Brasiilia jalgpallikoondis 1958. aasta jalgpalli maailmameistrivõistlustel

Brasiilia jalgpallikoondis 1958. aasta jalgpalli maailmameistrivõistlustel

Mängijad

Castilho
Bellini
Gilmar
Dejalma Santos
Dino
Didi
Mario Zagallo
Oreco
Zozimo
Pelé
Garrincha
Nilton Santos
Moacir
De Sordi

Orlando õieti Orlando Peçanha de Carvalho
Mauro
Joel
Jose Altafini
Zito
Vava
Dida

Pepe õieti José Macia

Treener

Vincente Feola
Hiina Nõukogude Vabariik

Hiina Nõukogude Vabariik, lühend HNV (hiina keeles traditsioonilises kirjas 中華蘇維埃共和國, lihtsustatud kirjas 中华苏维埃共和国; pinyin'is Zhōnghuá Sūwéi'āi Gònghéguó), ajalooallikates sageli ka Jiangxi Nõukogu (Jiangxi Soviet) rajati 7. novembril 1931 Hiina Kommunistliku Partei (HKP) juhi Mao Zedongi, kindral Zhu De ja teiste poolt. See kestis kuni 22. septembrini 1937, kui Teise Hiina-Jaapani sõja alguse tõttu HKP ühines Kuomintangiga Teiseks Ühisrindeks. Peale seda tehti sellest Erirajoon ja HKP kontroll säilis de facto Yan'ani üle.
Hiina Nõukogude Vabariigi pindala oli selle maksimaalse suuruse ajal 30 tuhat ruutkilomeetrit ja seal elas kolm miljonit elanikku. Kuna HNV-l oli oma armee, post, pank, raha (paberrahal oli Lenini pilt) ja maksusüsteem, siis peetakse seda Kahe Hiina alguseks.
Paavo Arhinmäki

Paavo Erkki Arhinmäki (sündinud 13. detsembril 1976 Helsingis) on Soome poliitik, Vasakliidu esimees aastatel 2009–2016.
Arhinmäki oli Soome vasaknoorte esimees 2001–2005. 2007 ja 2011 valiti ta Eduskunna liikmeks. 2009 valiti ta Vasakliidu esimeheks. Arhinmäki elab Helsingis ja on Helsingi linnavolikogu liige.
22. juunist 2011 kuni 4. aprillini 2014 oli ta Jyrki Kataineni valitsuse kultuuri- ja spordiminister. Otsus minna valitsusse tekitas erakonnas lõhe ja lõppes kahe parlamendisaadiku väljaviskamisega nende saadikurühmast.
Ta oli Vasakliidu kandidaat 2012. aasta Soome presidendivalimistel, kogudes esimeses voorus 5,5% häältest.

Eraelu

Teda huvitavad jalgrattasport ja jalgpall. Ta on jalgpalliklubi FC Jokerit poolehoidja.
Arhinmäki on taimetoitlane.
7. jaanuaril 2012 abiellus Arhinmäki Päivi Lahtiga, kellega oli juba enne pikka aega koos elanud. Lahti on hariduselt veterinaar. 9. veebruaril 2012 sündis peres tütar. Arhinmäki kasutas isapuhkust.
Rudolf I (Burgundia)

Rudolf I (859 – 25. oktoober 912) oli Ülem-Burgundia kuningas 888. aastast kuni surmani.
Keiser Karl Paksu kukutatamise ja surma järel 888. aastal suri, kogunesid Ülem-Burgundia aadel ja kõrgvaimulikud St. Maurice'is ning valis Ülem-Burgundia kuningaks (888-912) Auxerre'i krahvi Rudolfi, Welfide dünastiast markkrahvi Konrad II poja.
Esiteks püüdis Rudolf taasühendada Lothar II Lotringi riiki, kuid tugev vastuseis Ida-Frangi riigi kuninga, keiser Arnulfi, ja tema poja Zwentiboldi poolt sundis teda keskenduma oma Transjuraania ja läänepoolse Franche-Comté territooriumile.

Isiklikku ja järglased

Pärast tema surma aastal 912 abiellus tema lesk Willa Alam-Burgundia kuninga Hugues'ga.
Tema tütar Adelaide abiellus Alam-Burgundia kuninga (887–928), Itaalia kuninga (900–905) ja Frangi keisri (901–905) Louis III Pimedaga ning pojast sai järgmine Ülem-Burgundia kuningas (912–933) ja Burgundia kuningas (933–937) Rudolf II, kes Karolingide impeeriumi kokkukukkumise ajal taasühendas nii Alam- kui ka Ülem-Burgundia 933. aastal, Arelaadiks.
Allohtoonsus

Allohtoonsus (kr sõnadest allo 'muu' + chthōn 'maa') ehk allotigeensus (kr sõnadest allothi 'mujal + genos 'sugu, teke') on millegi sissekantus.
Näiteks antud paigas oleva mineraali või liigi puhul on tegu allohtoonse mineraali või liigiga, kui see ei ole moodustunud selles paigas, vaid on sinna kusagilt mujalt tulnud või toodud.
Abşeroni poolsaar

Abşeroni poolsaar (aseri Abşeron yarımadası) on poolsaar Kaspia mere ääres. Kuulub Aserbaidžaanile. Poolsaarel asub Bakuu linn.
Abşeroni poolsaar ulatub 60 km pikkuselt Kaspia merre, selle suurim laius on 30 km. Poolsaare tipus asub Abşeroni rahvuspark.
Abşeroni poolsaarel on rikkalikud nafta- ja maagaasimaardlad.
Photopoint

Ajalugu

Photopoint on asutatud 1992. aastal. Siis kandis selle omanikfirma nime Gaurus AS, hiljem vahetati nimi Nordic Digital AS-iks. Veebipood eksisteerib aastast 2002.
Praegusele punastes toonides sisekujundusele mindi üle 2004. aastal.
Viimastel aastatel on kasvanud veebialane müük, mis toetab ka poodide tööd. Samas on suletud Jõgeva (2008), Rakvere (2010), Narva (2011), Tartu Kaubamaja (2015) ja Eedeni Kaubanduskeskuse jaekauplused.

Photopointi veebikaubamaja

2014. aasta augustikuus sai Photopointi veebikaubamaja uue välimuse ja sisu.
2016. aastal valiti Photopointi veebikauplus Eesti e-kaubanduse Liidu ja kaubandus.ee poolt Eesti kõige kasutajasõbralikumaks veebikaubamajaks.
Valimisringkond nr 8

Valimisringkond nr 8 on Riigikogu valimiste ringkond, mis hõlmab Järva maakonna ja Viljandi maakonna.
Kassikakk

Kassikakk kultuuris

Richard Rohu jutustuses "Kodus ja metsas" nägi kass Otu kassikakku ja ründas teda, lootes ta maha murda, aga ei puudunud palju, et kassikakk oleks tema enese maha murdnud ja ära söönud.
Jaan Rannapi lasteraamatus "Maari suvi" näeb peategelane Maari kassikakust õudusunenägu.
Moweri maakond

Ajalugu

Maakond moodustati 1855. aastal.
Rasina remmelgas

Rasina remmelgas on Põlva maakonnas Põlva vallas Rasina külas endise kiriku kõrval kasvav hõberemmelgas.
Rasina remmelgas koosneb mitmest jämedast kokkukasvanud tüvest, mis 1 meetri kõrgusel harunevad neljaks. Hendrik Relve mõõtis 2001. aastal tema kõrguseks 20 meetrit ja tüveümbermõõduks kõige peenema koha pealt, 30 sentimeetri kõrguselt, 1092 sentimeetrit.
Remmelgate seas, keda saab mõõta rinnakõrgusest madalamalt, võib tema olla nii Eesti kui ka koguni Euroopa jämedaim paju ja ka Põlvamaa jämedaim puu.
Christian August (Pfalz-Sulzbach)

Elu

Christian August sündis Sulzbachis pfaltskrahv Augusti vanima pojana. Ta järgnes oma isale aastal 1632. Christian August oli salliv valitseja. Ta andis oma alamatele õiguse valida oma kristlik eelistus ja juurutas Simultaneumi, kus kirikus sai nii protestandi kui ka katoliku teenistust. Aastal 1666 võimaldas ta juutidel Sulzbachi hertsogkonda asuda. Tema valitsemise ajal muutus Sulzbach ka intellektuaalseks keskuseks ja piirkondlikult olulise trükitööstuse kohaks.
Tal olid lähedased suhted oma lapselapse, Saksi-Lauenburgi Sibyllaga, kes oli Baden-Badeni Ludwig Wilhelmi naine ja nende poja regent.
Christian August suri Sulzbachis ja maeti Marienkirchesse.
Itterbeck

Haridus ja sotsiaalteenused

Itterbeckis on üks algkool. Kogu edasine haridus antakse koolides naabruses Uelsenis. Nooremate laste jaoks on vallas kaks mängurühma: Itterbeckis "Wonneproppen" ja Egges "Egger Zwerge" ("Egge pöialpoisid"). 2001. aastast on Egges veel olnud mudilaste rühm (saksa keeles Loslösegruppe), mis hoolitseb laste eest alates 2½ aastast. Vanematele lastele on sõltumatu noorte kogunemiskoht, samuti laste pärastlõunased rühmad, mida organiseerivad NMKÜ ja kalvinistlik kogudus.

Vaba aeg

Itterbecki käsutuses on ulatuslikud jalgratta- ja matkarajad, mis viivad kas läbi valla või läbi kogu alamkrahvkonna. Populaarsed väljasõidukohad on Egger Riese, Itterbecki nõmm ja Itteri lätted. Mõnda aega on Hof für Heimatpflege ("Kodumaa edendamise hoov"), mis taaselustab Itterbecki minevikku, meelitanud palju külastajaid oma lummusesse. Siia kuulub kostüümirühm, mis kannab autentseid, ajaloolisi Itterbecki kostüüme.
Lisaks on vallas avalikuks kasutuseks avatud ka tenniseväljakud, jalgpalliväljakud ja ujula.
Göran Hägg

Isiklikku

Göran Hägg oli raamatupidaja Gunnar Häggi ja rekreatsioonikorraldaja Anna-Märta Olofssoni poeg. Tema elukoht oli Stockholmi lähedal Saltsjö Duvnäsi piirkonnas ja ta oli surmani abielus sotsiaaltöötaja Barbro Severiniga.
Renmini Ülikool

Renmini Ülikool ehk Hiina Rahvaülikool (inglise keeles Renmin University of China, tuntud ka kui People's University of China) on ülikool Pekingis, Hiina Rahvavabariigis.
1950. aastal asutatud Renmini Ülikool on üks Hiina prestiižsemaid ülikoole.
Konrad von Herzenrode

Konrad von Herzenrode oli Liivi ordu maamarssal 15. sajandi teisel poolel.
Konradi vanemad pole teada, kuid ta pärines Hesseni maakrahvkonnast. Tema suguvõsa kuulus kohaliku väikeaadli hulka ja oli esmakordselt mainimist leidnud 1288. aastal.
Herznrode esineb esimest korda ordudokumentides 1451. aastal, mil ta oli rüütelvend Siguldas, 1466–1468 oli ta aga Vindavi komtuur. 1470. aastal on teda mainitud Aizkraukle komtuurina ja järgmisel aastal pidas ta sama ametit Kuldīgas. 1472. aastal tõusis ta aga juba ordu teiseks meheks, maamarssaliks, kelleks jäi järgmiseks 16 aastaks. Seejärel teated temast lõpevad. 1488. aastal on teda viimast korda maamarssalina mainitud ühes Saksa ordu visitatsioonis.
Eduard Aindt

Eduard-Voldemar Aindt VR I/3 (perenimi ka Aint või Ant; 10. juuli 1883 Tartu – 7. detsember 1941 Sevurallag, Sverdlovski oblast, Venemaa) oli Eesti sõjaväelane (kapten).
Aindt teenis alates 1918. aastast suurtükiväelasena Eesti sõjaväes, olles 1919. aastal 1. kindluse raskesuurtükiväe divisjoni ülem. Ta arvati 1929. aastal reservi.
Ta teenis hiljem politseis ja võttis osa vabadussõjalaste liikumisest.
Aindt vahistati 14. juunil 1941. Ta suri vangilaagris Sverdlovski oblastis.
Kinnisvaramull

Identifitseerimine ja ennetamine

Nagu kõigi majanduslike mullide puhul, on ka lahkarvamusi selle üle, kas kinnisvaramulle on võimalik tuvastada või ennustada, ning kuidas neid vältida. 
Briti ajakiri The Economist kinnitab, et kinnisvaramullide tuvastamiseks saab kasutada eluasemeturu näitajaid. Mõned [kes?] väidavad, et valitsus ja keskpangad saaksid võtta ja peaksid võtma kasutusele meetmeid, et vältida mullide teket.

Eluasemelaenud

Eluasemelaenude ja tulude suhe ehk võla-teenindussuhe on hüpoteegimaksete ja kasutatava tulu koefitsient. Kui suhe muutub liiga kõrgeks, sõltuvad kodumajapidamised oma võla teenindamiseks üha enam kinnisvara väärtusest. Selle suhte määramiseks mõõdetakse kodumajapidamise kogukulusid, sealhulgas hüpoteegimakseid, kommunaalteenuseid ja kinnisvaramakseid ning tüüpilise leibkonna kuu maksueelset tulu. Vaata näidet RBC Economics (Real business-cycle theory) Kanada turgude kohta.
Eluasemelaenude ja omakapitali suhe (mida ei tohi segi ajaga ettevõtte võla ja omakapitali suhtega), mida nimetatakse ka laenu väärtuseks, on hüpoteeklaenu ja alusvara väärtuse suhe: see mõõdab finantsvõimendust. See suhe suureneb, kui majaomanik võtab teise hüpoteegi või kodumajapidamiste omakapitali laenu, kasutades kogunenud omakapitali tagatisena. Kui suhe on suurem kui üks tähendab, et kinnisvara omaniku omakapital on negatiivne.
Aadu Andres Pilt

Elulugu

Aadu Andres Pilt elab aastast 1951 Kanadas.
Lõpetas 1964. aastal Torontos Keskkooli, 1968. aastal Toronto Ülikooli matemaatika ja füüsika erialal, füüsikamagister (1969, Alberta Ülikool; väitekiri "An investigation of high spin states in 55Fe"), Ph.D. (eksperimentaalne ja teoreetiline tuumafüüsika; 1972, McMasteri Ülikool; väitekiri "Nuclear structure on 21Ne and 29Si"). Oli järeldoktorina aastatel 1972–1973 uurimistööl Saksamaal Max Plancki Instituudis ja 1973–1974 Inglismaal Oxfordi Ülikooli tuumafüüsika osakonnas, 1974–1978 Oxfordi Ülikooli tuumafüüsika osakonna teadur, 1978–1979 McMasteri Ülikooli füüsika osakonna vanemteadur, 1979–1981 teadur ja abiprofessor, 1981–1985 kaasprofessor, 1985–1988 Mohawki Kolledži (Hamilton, Ontario) füüsikateaduste osakonna lektor (professor), 1988–1996 Ontario Päästeteenistuse kiirgusosakonna tehniline grupi vanemohvitser ja grupijuhi asetäitja, 1996– grupi juhataja. Olnud 1977. aastal Helsingi Ülikooli füüsika osakonna külalisteadur ning 1980. ja 1981. aastal Oxfordi Ülikooli tuumafüüsika osakonna külalisuurija.

Teadustöö

Uurimisvaldkond: tuumafüüsika – tuuma struktuur, raskete ioonide reaktsioonid, tuuma kihtmudeli arvutused, klastri moodustumised kergetes tuumades. Kergete tuumade Я-osakese klastermudeli kaasautor. Umbes 60 teadustrükist.
Kuuse-juureürask

Kirjeldus

Kuuse-juureürask on 3,5-4,4 mm pikkune mardikas. Ta tundlad on helepruunid.
Risto Kask

Haridus

Risto Kask on bakalaureusekraadi (BA) omandanud Eesti Ettevõtluskõrgkoolis Mainor majandusarvestuse ja finantsjuhtimise erialal ning magistrikraadi (MBA) ettevõtte finantsjuhtimise erialal. Omandab doktorikraadi (PhD) Estonian Business Schoolis teemal "The Influence of Forming Joint Municipalities to Financial Capability of Local Municipality, Based on the Sample of Estonian Administrative-Territorial Reform".
Keskhariduse omandas Tallinna Pääsküla Gümnaasiumis.
Eduka akadeemilise töö eest nimetati 2016. aastal Tallinna linna innovatsioonistipendiumi stipendiaadiks

Kirjanikuna

2015. aasta novembris andis välja lasteraamatu "Konnapoiste talvejutud". Raamatu sihtrühmaks on lapsed vanuses 3–7 eluaastat. Raamatu tiraaž 720tk.

Poliitika

2004-2015 oli Keskerakonna Noortekogu liige, sh Pirita piirkonna juht. Kuulub Eesti Keskerakonna Noortekogu Akadeemilise ühendusse, mille eesmärgiks on seista tudengite huvide eest.
Keskerakonna liikmeks astus 2011. aastal. Ajavahemikul 2011–2014 kuulus Eesti Keskerakonna Pirita piirkonna juhatusse, alates 2014. aastast Keskerakonna Nõmme piirkonna aseesimees.
Osales 2013. aasta kohalike omavalitsuste volikogude valimisel Pirita valimisringkonnas ning kogus kokku 17 häält, 2017. aastal toimunud KOV valimistel Nõmme piirkonnas sai 62 häält.

Kehakultuur, tantsimine ja muusika

Esindas 2008. aastal Eestit rahvusvahelisel Manhunt International võistlusel Lõuna-Koreas Seoulis. Manhunt International on rahvusvaheline meesmodellide konkurss, mida on korraldatud alates 1987. aastast ning kus osaleb üle 100 riigi.
Tegutses 2007–2008 konkursi "Eesti Suvepiiga ja Suvemees" ning "Eesti Topmodel" žürii liikmena. 2008. aastal oli žürii liige "Manhunt Estonia" võistlusel.
Šaršau

Šaršau (baškiiri keeles:Шаршау, vene keeles:Шаршау) on pikk mustrilisest kangast kardin puhta ja köögiosa ehk meestele ja naistele mõeldud ruumide eraldamiseks baškiiride elamutes XIX sajandi lõpus ja ХХ alguses. See on samuti traditsiooniline element koduses interjööris külalistetoa ja majapidamisruumide vahel.  Baškiiri mütoloogilise sõnastiku kohaselt on šaršau ”kaitseks kurja silma vastu” (Шаршау күҙҙән ҫаҡлаған).
Šaršau õmmeldi jämedast labase sidusega linasest või poollinasest, tavaliselt punast, mõnikord ka valget värvi riidest laiusega 28–32 cm või 40–50 cm. Kangad on sümmeetrilise ja ääristusel hõredama mustriga ning nelinurkset keskosa kaunistavad erinevas kudumis-, mõnikord ka tikkimis- ja aplikatsioonitehnikas valmistatud geomeetrilised, lill-, taime- või loomaornamendid mitmenurksetes või rombikujulistes raamides.
Šaršau anti Kesk-Aasia rahvaste kombe kohaselt pruudile kaasavarana kodunt kaasa või pulmakingiks.
Antonov A-40

Antonov A-40 (ka Antonov A-40T), hüüdnimega "Lendav tank" (vene keeles "Летающий танк" letajuštšij tank  või "Крылья танка" krõlja tanka "Tanki tiivad", lühendina KT) oli Nõukogude Liidu eksperimentaalne õhusõiduk, mille lennukikonstruktor Oleg Antonov konstrueeris Teise maailmasõja aastail tanki T-60 transportimiseks õhu teel. Tanki külge kinnitatav kahepinnaline plaaneriosa pidi andma algul slepplennuki järel veetud tankile võimaluse lauelda lahinguväljale, toetamaks õhudessanti või partisane.
Töö plaaneri kallal kestis 1941. aasta detsembrist 1943. aasta veebruarini, mil tank tootmisest maha võeti. 1942. aasta aprillis valmistati Tjumeni linna tehases prototüüp. Lennukatsetused Moskva lähedal kestsid 7. augustist 12. septembrini 1942, katselenduriks oli Nõukogude Liidus tuntud purilendur Sergei Anohhin. Antonov A-40 leiti siiski olevat töökõlbmatu.
Liepāja

Ajalugu

Asulat on esimest korda mainitud aastal 1253 (villa, quae dicitus Lyva). Kohanimi on seotud soome keele sõnaga liiva – "muda", "lima" – ja eesti keele sõnaga liiv. Toona kuulus see kuralaste Piemare maakonda. Sealset sadamat on esimest korda mainitud aastal 1263. Linnaõigused sai Liepāja aastal 1625 Friedrich Kettlerilt.
Aastal 1823 rajati linna trükikoda, aastal 1845 avati seal merekool. Aastatel 1869–1876 ehitati Liibavi–Romno raudteed, mis ühendas linna Poltaava kubermanguga. Taoline tagamaa aitas linnal muutuda tööstuslinnaks – nii töötas XIX sajandi lõpus pool linna elanikest metallitööstuses. Aastal 1890 rajati Karosta linnaossa sõjasadam. Aastal 1893 valmis katoliikliku piiskopkonna Püha Joosepi katedraal. Aastal 1899 avati linnas Baltimaade esimene elektritrammiliin ja algas tänapäevani kestev trammiliiklus. Aastal 1903 valmis Karostas mereväelastele mõeldud Karosta katedraal. Aastaks 1914 oli linnas ligi 100 000 elanikku.
Aastal 1941 hõivasid linna Saksa väed, seejärel hukkasid nad 15.–17. detsembrini ligi 7000 linnas elanud juuti. Nõukogude ajal oli linnas sõjalaevastiku baas, kust vene sõjaväelased lahkusid 31. augustil 1994.
Dumbo (Brooklyn)

Dumbo (või DUMBO, lühend sõnadest "Down Under the Manhattan Bridge Overpass") on naabruskond, mis asub Brooklynis, New Yorgis, Ameerika Ühendriikides. DUMBOt tunti ka nime all Gairville. Dumbo 0,13 ruutkilomeetrit suur ja seal elab 1 139 inimest. Keskmine inimene, kes elab Dumbos teenib aastas keskmiselt 148 544 eurot ehk 171 482 dollarit aastas.
Eesti suursaatkond Tel Avivis

Eesti suursaatkond Tel Avivis on Egiptuses Tel Avivis asuv Eesti suursaatkond. Suursaatkond asub aadressil  Menachem Begin Rd. 125 / Kaplan str 44.
Karl Rimm

Elulugu

Karl Rimm õppis Tartu Õpetajate Seminaris ja õpetajate instituudis ühe aasta, kust ta 1916. aastal Vene keisririigi sõjaväkke mobiliseeriti.
Esimese maailmasõja lõpuks oli Rimm, pärast sõjakooli lõpetamist Venemaa Keisririigi Keiserliku armee alamporutšik, VK(b)P liikmeks astus K. Rimm 1918. aastal.

Tegevus revolutsioonikeerises 1917–1918

1918. aastal oli Karl Rimm Võrumaa Töörahva Saadikute Nõukogu Täitevkomitee liige, põllumajandusosakonna juhataja ja Punakaardi organiseerija Võrumaal.
Osales lahingutes-Vene kodusõjas Tšehhoslovakkia korpuse vastu Jekaterinburgi piirkonnas ja Põhjarindel Arhangelski piirkonnas.
Eesti Vabadussõja ajal oli K. Rimm Narva all Nõukogude Venemaa Punaarmee vägede koosseisus sõjategevuses Eesti Vabariigi vastu ja Eesti Punaarmee poolt okupeeritud Võrus sõjakomissar ning seejärel Eesti diviisi operatiivosakonna ülema Aleksander Kuke asetäitjana.
Aastatel 1919–1921 oli Karl Rimm kuulipildujaroodu ülem ning osales Punaarmee eesti kütiväeosade koosseisus ukraina anarhisti Nestor Mahno vägede vastu Ukrainas;
Aastatel 1921–1924 õppis Karl Rimm Moskvas, Punaarmee M. Frunze nimelises sõjaväeakadeemias.
Karl Rimm oli 1924. aasta 1. detsembri riigipöördekatse ettevalmistuskomitees koos Jaan Anveltiga ning riigipöördekatse ajal üritas K. Rimmi juhitav grupp haarata Tallinna raudteejaama.
1924. aastal ? armee staabiülem, hiljem Punaarmee juhtivkoosseisu täienduskursuste ülem,

Tegevus nõukogude sõjaväeluures

1925–1927 oli K. Rimm NSV Liidu Sõjaväeluurevalitsuse 3. osakonna (Informatsiooni ja statistikaosakond) sektori ülema asetäitja, 3. osakonna sektori juhataja
1927. aasta maist kuni oktoobrini oli K. Rimm 57. diviisi staabi operatiivosakonna ülem;
1930–1935 oli K. Rimm luuretööl Hiinas Shanghais, kus kasutas luuretöö kattevarjuks loomaarsti oskustega väikeärimees Klaas Zelmani identiteeti, kasutades Eesti Vabariigi alama passi: 1930 sõjaväeluure residentuuri residendi Richard Sorge asetäitjana Shanghais, Hiinas ja NSV Liidu sõjaväeluure resident Shanghais, Hiinas 1936–1937 NSV Liidu Tööliste ja Talupoegade Punaarmee Luurevalitsuse 2. osakonna ? (Hiina)jaoskonna ülem,
13. detsembril 1935 edutati Karl Rimm Tööliste ja Talupoegade Punaarmee polkovnikuks.

Vahistamine ja hukkamine

Karl Rimm arreteeriti 11. detsember 1937 mõisteti NSV Liidu Ülemkohtu Sõjakolleegiumi otsusega 22. augustil 1938 süüdi "kontrrevolutsioonilises terroriorganisatsioonis osalemises" ja hukati 22. augustil 1938.
Karl Rimm rehabiliteeriti 1957. aastal postuumselt NSV Liidu võimude poolt.

Isiklikku

Karl Rimmi abikaasa oli Ljubov Rimm ( -1976 Viljandi) , sündinud Mutt ,
Kuldvärava park

Golden Gate'i park on USA California osariigi San Francisco linnas asuv 412 ha suurune avalik linnapark.
 
Golden Gate'i park piirneb ookeani ääres Golden Gate'i riikliku puhkealaga.
Tsenter (masinaehitus)

Tsenter on rakis, mida kasutatakse võllitüüpi ja teiste detailide kinnitamiseks treimisel. Detailidel on eelnevalt sisse töödeldud tsentriavad. Eesmine tsenter baseerub töövõlli koonusavas ja pöörleb koos detailiga. Tagumine tsenter asetseb tagapuki pinoolis ja töötab kui liugelaager suure erisurve ning kulumise olukorras.

Tsentrite jagunemine

Konstruktiivselt tsentrid jagunevad terviktsentriteks ja pöörlevateks tsentriteks. Terviktsentreid kasutatakse treipinkidel eesmise tsentrina, ümarlihvpinkides ka tagumise tsentrina, ning nad on valmistatud karastuvast tööriista või legeerterasest. Sabaosa on morsekoonusega või ka meeterkoonusega. Pöörlevad tsentrid on põhilised tagumised tsentrid toorikute töötlemisel treipinkides. Need võimaldavad töödelda toorikuid suurtel kiirustel ja omavad küllaldast täpsust. Valmistamise täpsuse järgi jagunevad nominaal- ja kõrgendatud täpsusega tsentriteks.
Liia Leetmaa

Liia Leetmaa (sündinud Liia Vink; 16. juuli 1924 Nõmme – 5. oktoober 2004 Tallinn) oli eesti balletitantsija ja tantsupedagoog.
Ta sündis Nõmme õigeusu koguduse esipreestri Christofor Vingi kolmanda ja noorima lapsena. Erialase ettevalmistuse sai 1930. aastatel Tallinnas Jevgenia Litvinova balletistuudios. 1940. aastatel täiendas ennast koreograafiakoolides Leningradis ja Moskvas.
Aastatel 1947–1965 töötas Liia Leetmaa Estonia teatris balletisolistina. Tema tuntuimad osatäitmised olid Ottilie ja Odette'i rollid "Luikede järves", Zarema "Bahtšissarai purskkaevus", Saarepiiga ja Linda "Kalevipojas", Rebane ja Varvara "Doktor Aibolitis", Pascuala "Laurencias" ning kasvatajanna roll "Straussianas".
Ühtlasi oli Liia Leetmaa hinnatud tantsuõpetaja, töötades aastatel 1948–1980 Tallinna Balletikoolis. Tema õpilasteks olid hilisemad tuntud baleriinid ja koreograafid Ilse Adusson, Juta Lehiste, Mai Murdmaa, Elena Poznjak, Tiiu Randviir, Ülle Toming ja Olga Tšitšerova.
Teda on nimetatud Eesti balletikoolkonna rajajaks.
Liia Leetmaa suri 5. oktoobril 2004 Tallinnas ja ta maeti 22. oktoobril 2004 Tallinna Aleksander Nevski kalmistule.